ઇન્સપેક્ટર ઝાલાએ તરત જ સીસીટીવી ફૂટેજ જોયા. ખરેખર એ કમ્પ્યૂટર પર બેઠેલો છોકરો મલ્હાર નહોતો. ઇ. ઝાલા એનું શાતિર દિમાગ સમજી ગયા. એમને અંદાજ હતો કે કોઈ મોટી ટુકડી આ ક્રાઇમ કરી રહી છે. મલ્હાર કદાચ એ ટુકડીનો બોસ હતો અને હવે જે ચહેરાઓ સામે આવશે એ બધાં જ મલ્હારે ગોઠવેલાં પ્યાદાં જ હશે. એમણે દુકાનમાલિકને મલ્હારનો ફોટો વોટ્સ એપ કર્યો, ‘યે ફોટો સેવ રખ્ખો! ઔર અગર કભી ભી યે લડકા ઔર જો આજ બૈઠા થા વો લડકા યહાં આયે તો તુરંત મુઝે ખબર દેના, ઠીક હૈ?’